Un conac de 20 de milioane de dolari a fost construit pe un zgârie-nori de 400 de metri. Cine e propietarul
Un controversat magnat indian a dus vilele de lux la noi înălțimi - 400 de metri, mai exact.
Situat în vârful unui complex de apartamente de lux cu 33 de etaje din Bengaluru, India, acest conac are peste 40.000 de metri pătrați, două etaje, un heliport, grădini luxuriante, o piscină infinită și o punte de vizionare la 360 de grade.
Irfan Razac, președintele Prestige Estates Projects, care face parte dintr-un acord de dezvoltare comună pentru construirea turnului, a declarat anterior despre proiect: "A fost o provocare să construim conacul pe o consolă imensă la acea înălțime, dar ne-am asigurat că îl construim exact așa cum a fost conceput".
Prestige Constructions nu a răspuns la o solicitare de comentarii din partea Business Insider.
Casa are o valoare estimată de 20 de milioane de dolari.
O altă casă spectaculoasă deținută de bogații Indiei este turnul familiei Ambani din Mumbai, Antilia. Construcția acestuia a costat aproximativ un miliard de dolari. Acesta include nouă lifturi, un cinematograf cu 50 de locuri, un spa cu servicii complete, un garaj pentru 168 de mașini și trei heliporturi.
Reședința Ambani are 27 de etaje, deși numeroasele sale plafoane cu înălțime dublă înseamnă că este mai aproape de înălțimea unei clădiri tradiționale de 40 de etaje.
Conacul din Bengaluru, însă, a fost proiectat pentru omul de afaceri indian Vijay Mallya și este complet separat de apartamentele de dedesubt.
Omul de afaceri s-ar putea să nu apuce să locuiască în conac
Există o posibilitate reală ca Mallya să nu ajungă niciodată să locuiască în conacul din cer.
Mallya era cunoscut drept "regele vremurilor bune" pentru stilul său de viață opulent, potrivit Financial Times, dar în martie 2016 a fugit din India după ce nu și-a plătit datoriile de peste 1 miliard de dolari și s-a confruntat cu acuzații de fraudă. El s-a refugiat în Marea Britanie.
Când Mallya a plecat, potrivit relatărilor din presa indiană, conacul său nu era încă finalizat.
India a a avut numeroase încercări de extrădare a miliardarului care și-a făcut averea în afacerea cu băuturi alcoolice sub popularul brand Kingfisher. Conform statisticilor recente, în India, marca de bere Kingfisher Strong a avut o cotă de piață de 36% și s-a extins în 69 de țări, inclusiv Japonia, Canada, Noua Zeelandă și Norvegia.